Sean Spicer, li ħadem bħala s-Segretarju tal-Istampa tal-White House taħt Donald Trump, svela li l-Eks President tal-Istati Uniti se jerġa' jikkontesta l-elezzjoni fl-2024. Trump tilef l-elezzjoni kontra Joe Biden f'Novembru tas-sena l-oħra. Spicer qal li jinsab konvint li Trump mhux sodisfatt bix-xogħol li qed jagħmel il-President Biden, b'mod speċjali fuq l-immigrazzjoni u l-COVID-19. Spicer ma kellux relazzjoni tajba mal-midja Amerikana u spiss akkuża lill-ġurnalisti li kellhom aġenda li jopponu kull ħaġa li jgħid u jagħmel Trump. Madanakollu, huwa ma kienx dam wisq jaħdem taħt Trump. Spicer kien irriżenja mill-kariga sitt xhur biss wara l-inawgurazzjoni ta' Trump bħala President minħabba diżgwid li nqala' fuq ħatriet li għamel l-Eks President Amerikan. Sean Spicer jirriżenja wara 6 xhur biss: ​Spicer jirriżenja mill-White House: "Ħafna kokijiet fil-kċina" Minn meta tilef il-Presidenza, Donald Trump baqa' ottimist li jiżgiċċa l-investigazzjoniet li qed isiru bħalissa fuq numru ta' negozji tiegħu. F'Ġunju, Trump ġie sospiż għal sentejn milli juża il-paġni personali tiegħu fuq Facebook u Instagram wara li l-kumpanija Facebook Inc qalet li l-posts ta' Trump marru kontra r-regoli ta' Facebook. Donald Trump ġie sospiż f'Ġunju: Trump sospiż għal sentejn minn Facebook u Instagram Minkejja dan kollu, issa jidher li Trump qed jipprepara biex jidħol lura fid-dinja politika. F'intervista, Spicer qal li waqt li xahrejn ilu ma kienx ċert mill-intenzjonijiet ta' Trump, issa jrid jiġri xi ħaġa biex Trump ma jikkontestax. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6112294972934_rand.td-a-rec-img{text-align:left}.td_uid_3_6112294972934_rand.td-a-rec-img img{margin:0 auto 0 0}